Komission asetus (EY) N:o 448/2001, annettu 2 päivänä maaliskuuta 2001, neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävään tukeen liittyvän varainhoitoa koskevan oikaisumenettelyn osalta



Virallinen lehti nro L 064 , 06/03/2001 s. 0013 - 0015



Komission asetus (EY) N:o 448/2001, annettu 2 päivänä maaliskuuta 2001, neuvoston asetuksen (EY) N:o 1260/1999 soveltamista koskevista yksityiskohtaisista säännöistä rakennerahastoista myönnettävään tukeen liittyvän varainhoitoa koskevan oikaisumenettelyn osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 53 artiklan 2 kohdan, on kuullut perustamissopimuksen 147 artiklan nojalla perustettua komiteaa, on kuullut maatalouden rakenteiden ja maaseudun kehittämisen komiteaa, on kuullut kalatalous- ja vesiviljelyalan rakenteiden komiteaa, sekä katsoo seuraavaa: (1) Asetuksen (EY) N:o 1260/1999 39 artiklan 1 kohdassa säädetään, että jäsenvaltioiden on tehtävä varainhoitoa koskevat oikaisut, jotka liittyvät yksittäiseen tai järjestelmälliseen väärinkäytökseen, peruuttamalla yhteisön tuki kokonaan tai osittain. (2) Mainitun säännöksen yhdenmukaisen soveltamisen varmistamiseksi koko yhteisössä, olisi vahvistettava perusteet tehtävien oikaisujen määrittelemiseksi ja selvitysten antamisesta komissiolle. (3) Olisi vahvistettava säännökset varainhoitoa koskevien oikaisujen määrille, jotka komissio voi tehdä asetuksen (EY) N:o 1260/1999 39 artiklan 3 kohdan mukaisesti tapauksissa, joissa jäsenvaltio ei ole täyttänyt 39 artiklan 1 kohdan tai 38 artiklan mukaisia velvoitteitaan. (4) Olisi vahvistettava yksityiskohtaiset säännökset asetuksen (EY) N:o 1260/1999 39 artiklan 2 kohdan menettelystä ja samaa menettelyä olisi sovellettava asetuksen 38 artiklan 5 kohdassa tarkoitettuihin tapauksiin. (5) Rakennerahastojen myöntämän tuen takaisinmaksun myöhästyessä perittävästä viivästyskorosta 2 päivänä heinäkuuta 1990 annettu komission asetus (ETY) N:o 1865/90(2) olisi korvattava. Asetuksen (ETY) N:o 1865/90 säännöksiä olisi kuitenkin sovellettava edelleen neuvoston asetuksen (ETY) N:o 2052/88(3), sellaisena kuin se on viimeksi muutettuna asetuksella (EY) N:o 3193/94(4), mukaisesti ohjelmakaudeksi 1994-1999 myönnettyihin tukitoimiin. (6) Tämä asetus ei rajoita Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999(5) 14 artiklassa vahvistettujen säännösten soveltamista valtiontuen takaisinperimisestä. (7) Tässä asetuksessa säädetyt toimenpiteet ovat aluekehityksen ja alueellisen uudelleenjärjestelyn komitean lausunnon mukaiset, ON ANTANUT TÄMÄN ASETUKSEN: I LUKU Soveltamisala 1 artikla Tässä asetuksessa vahvistetaan asetuksen (EY) 1260/1999 soveltamista koskeva yksityiskohtaiset säännöt rakennerahastoista myönnettävän tuen varainhoitoa koskevasta oikaisumenettelystä jäsenvaltioiden hallinnoimiin tukitoimiin. II LUKU Jäsenvaltioiden varainhoitoa koskevat oikaisut 2 artikla 1. Jos kyseessä on järjestelmällinen väärinkäytös, asetuksen (EY) N:o 1260/1999 39 artiklan 1 kohdan mukaisesti tehtävien tutkimusten on katettava kaikki toimet, joihin väärinkäytöksillä on voinut olla vaikutusta. 2. Yhteisön tukiosuutta kokonaan tai osittain peruuttaessaan jäsenvaltioiden on otettava huomioon väärinkäytösten luonne ja vakavuus sekä rahastoille aiheutunut taloudellinen vahinko. 3. Jäsenvaltioiden on lähetettävä komission asetuksen (EY) N:o 1681/94(6) mukaisesti kunkin vuoden viimeisen vuosineljänneksen selvityksen liitteenä komissiolle luettelo kyseisenä vuotena aloitetuista tuen peruutusmenettelyistä sekä tiedot toimenpiteistä, jotka on tehty tai jotka on vielä tarvittaessa tehtävä hallinto- ja valvontajärjestelmien mukauttamiseksi. 3 artikla 1. Kun määriä peritään asetuksen (EY) N:o 1260/1999 39 artiklan 1 kohdan mukaisesti tuen peruuttamisen johdosta takaisin, toimivaltainen yksikkö tai elin käynnistää perimismenettelyn ja ilmoittaa asiasta kyseisille maksu- ja hallintoviranomaisille. Perimisestä ilmoitetaan ja pidetään kirjaa komission asetuksen (EY) N:o 438/2001(7) 8 artiklan mukaisesti. 2. Rahastojen rahoitusosuutta, joka on peruutettu 1 kohdan mukaisesti, ei saa käyttää uudelleen oikaisun kohteena olleeseen toimeen tai toimiin, ja jos varainhoitoa koskeva oikaisu liittyy järjestelmälliseen väärinkäytökseen, osuutta ei saa käyttää sellaisiin toimiin, joihin järjestelmällinen väärinkäytös liittyi. Jäsenvaltioiden on ilmoitettava komissiolle, kuinka ne ovat päättäneet tai aikovat käyttää uudelleen peruutetut varat ja tarvittaessa tukitoimen rahoitussuunnitelman muutoksista 2 artiklan 3 kohdassa tarkoitetussa selvityksessä. III LUKU Komission varainhoitoa koskevat oikaisut 4 artikla 1. Päätettäessä yksittäisiin tai järjestelmällisiin väärinkäytöksiin liittyvästä, asetuksen (EY) N:o 1260/1999 39 artiklan 3 kohdan mukaisten komission suorittamien oikaisujen määrästä oikaisujen määrä arvioidaan, jos se on mahdollista ja toteutettavissa, yksittäisten tositeaineistojen perusteella, suhteellisuusperiaate huomioon ottaen saman suuruisina kuin rakennerahastoista väärin perustein korvatut menot. 2. Jos väärinkäytöksen aiheuttamien taloudellisten seuraamusten täsmällinen määrittely ei ole mahdollista tai toteutettavissa tai jos olisi kohtuutonta peruuttaa kyseessä olevat menot kokonaan ja komissio sen vuoksi perustaa varainhoitoa koskevat oikaisunsa ekstrapolaatioon tai kiinteään määrään: a) ekstrapolaation tapauksessa se käyttää edustavaa otosta suoritteita, joilla on samankaltaiset ominaisuudet; b) kiinteän määrän tapauksessa se arvioi sääntöjen rikkomisen oleellisuuden sekä todetun väärinkäytöksen laajuuden ja taloudelliset seuraukset. 3. Kun komissio perustaa kantansa muiden kuin omien yksiköidensä tilintarkastajien toteamiin seikkoihin, se tekee omat johtopäätöksensä niiden varainhoidollisista seurauksista tarkasteltuaan asianomaisen jäsenvaltion asetuksen (EY) N:o 1260/1999 39 artiklan 1 kohdan mukaan toteuttamia toimenpiteitä, asetuksen (EY) N:o 1681/94 mukaisesti toimitettuja selvityksiä ja jäsenvaltioiden mahdollisesti antamia vastineita. 5 artikla 1. Määräaika, jonka kuluessa asianomainen jäsenvaltio voi vastata asetuksen (EY) N:o 1260/1999 39 artiklan 2 kohdan ensimmäisen alakohdan mukaiseen pyyntöön toimittaa huomautukset ja tehdä tarvittaessa oikaisut, on kaksi kuukautta, lukuun ottamatta asianmukaisesti perusteltuja tapauksia, joissa voidaan sopia komission kanssa pitemmästä määräajasta. 2. Kun komissio ehdottaa varainhoitoa koskevaa oikaisua ekstrapolaation tai kiinteän määrän perusteella, jäsenvaltiolle on annettava tilaisuus kyseisiä tositeaineistoja tutkimalla osoittaa, että väärinkäytös ei tosiasiassa ollut niin laaja kuin komissio arvioi. Sovittuaan asiasta komission kanssa jäsenvaltio voi rajoittaa tämän tutkimuksen laajuutta asianmukaiseen tositeaineiston osaan tai otokseen. Tähän varattu aika saa lukuun ottamatta asianmukaisesti perusteltuja tapauksia olla korkeintaan toiset kaksi kuukautta 1 kohdassa mainitun kahden kuukauden määräajan kuluttua. Tämän tutkimuksen tulokset tutkitaan asetuksen (EY) N:o 1260/1999 39 artiklan 2 kohdan toisessa alakohdassa määritellyllä tavalla. Komissio ottaa huomioon kaikki jäsenvaltion määräaikojen kuluessa toimittamat todisteet. 3. Jos jäsenvaltio ei hyväksy komission huomioita ja asetuksen (EY) N:o 1260/1999 39 artiklan 2 kohdan toisen alakohdan mukainen tapaaminen toteutuu, kolmen kuukauden määräaika, jonka kuluessa komissio voi tehdä päätöksen 39 artiklan 3 kohdan mukaisesti alkaa tapaamisen päivästä. 6 artikla Tapauksissa, joissa komissio on keskeyttänyt maksatuksen asetuksen (EY) N:o 1260/1999 38 artiklan 5 kohdan mukaisesti, komissio ja asianomainen jäsenvaltio pyrkivät sopimukseen mainitun asetuksen 38 artiklan 5 kohdassa mainitussa viiden kuukauden määräajassa ja tämän asetuksen 5 artiklan 1 ja 2 kohdassa mainitun menettelyn ja määräaikojen mukaisesti. Jollei sopimukseen päästä, sovelletaan 5 artiklan 3 kohtaa. 7 artikla 1. Kaikki komissiolle asetuksen (EY) N:o 1260/1999 39 artiklan 4 kohdan perusteella suoritettavat maksut on suoritettava Euroopan yhteisöjen yleiseen talousarvioon sovellettavan varainhoitoasetuksen 28 artiklan mukaisesti laaditussa perintämääräyksessä vahvistettuna määräaikana. Tämä määräajan viimeinen päivä on määräyksen antamista seuraavan toisen kuukauden viimeinen päivä. 2. Takaisinmaksun viivästyessä on aina maksettava viivästyskorkoa, joka alkaa 1 kohdassa tarkoitettuna määräajan viimeisenä päivänä ja päättyy tosiasiallisena maksupäivänä. Viivästyskoron korkokanta on puolitoista prosenttia korkeampi kuin korkokanta, jota Euroopan keskuspankki soveltaa pääasiallisesti jälleenrahoitukseensa ensimmäisenä työpäivänä sitä kuukautta, jossa on määräajan viimeinen päivä. 3. Asetuksen (EY) N:o 1260/1999 39 artiklan 3 kohdan mukainen varainhoitoa koskeva oikaisu ei rajoita asetuksen (EY) N:o 1260/1999 38 artiklan 1 kohdan h alakohdan ja tämän asetuksen 3 artiklan 1 kohdan mukaista jäsenvaltion velvoitetta periä varat takaisin eikä valtionavun takaisinperintää asetuksen (EY) N:o 659/1999 14 artiklan nojalla. IV LUKU Loppusäännökset 8 artikla Kumotaan asetus (ETY) N:o 1865/90. Sitä sovelletaan kuitenkin edelleen asetuksen (ETY) N:o 2052/88 mukaisesti ohjelmakaudeksi 1994-1999 myönnettyihin tukitoimiin. 9 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä maaliskuuta 2001. Komission puolesta Michel Barnier Komission jäsen (1) EYVL L 161, 26.6.1999, s. 1. (2) EYVL L 170, 3.7.1990, s. 35. (3) EYVL L 185, 15.7.1988, s. 9. (4) EYVL L 337, 24.12.1994, s. 11. (5) EYVL L 83, 27.3.1999, s. 1. (6) EYVL L 178, 12.7.1994, s. 43. (7) EYVL L 63, 3.3.2001, s. 21.